2000/583/EY: Komission päätös, tehty 27 päivänä syyskuuta 2000, tiettyjen kolmansista maista tuotavien tuote-erien fyysisten tarkastusten harventamisesta tehdyn päätöksen 94/360/EY muuttamisesta neuvoston direktiivin 90/675/ETY nojalla (tiedoksiannettu numerolla K(2000) 2735) (ETA:n kannalta merkityksellinen teksti)



Virallinen lehti nro L 246 , 30/09/2000 s. 0067 - 0068



Komission päätös, tehty 27 päivänä syyskuuta 2000, tiettyjen kolmansista maista tuotavien tuote-erien fyysisten tarkastusten harventamisesta tehdyn päätöksen 94/360/EY muuttamisesta neuvoston direktiivin 90/675/ETY nojalla (tiedoksiannettu numerolla K(2000) 2735) (ETA:n kannalta merkityksellinen teksti) (2000/583/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä syyskuuta 1997 annetun neuvoston direktiivin 97/78/EY(1) ja erityisesti sen 10 artiklan, sekä katsoo seuraavaa: (1) Direktiivillä 97/78/EY kumottiin ja korvattiin direktiivi 90/675/ETY(2), jonka nojalla oli laadittu tiettyjen kolmansista maista tuotavien tuoteerien fyysisten tarkastusten harventamisesta tehty komission päätös 94/360/EY(3). (2) Sen jälkeen, kun Amerikan yhdysvalloista tuodusta lihasta oli löydetty kasvua edistäviä ksenobioottisia hormoneja, komission päätöksellä 1999/302/EY(4) otettiin käyttöön tehostettu järjestelmä, jolla valvotaan kyseisestä maasta tuotavaa tuoretta naudanlihaa ja muita naudan osia, biisoninliha ja muut biisonin osat pois luettuina. (3) Näiden jäämien löytämisen jaälkeen Amerikan yhdysvaltojen viranomaiset tehostivat ilman hormoneja kasvatettua karjaa koskevaa ohjelmaansa (hormone free cattle programme) kesäkuussa 1999, mutta komission elintarvike- ja eläinlääkintäviraston Yhdysvaltoihin tekemällä tarkastuskäynnillä ohjelmassa havaitsemien lisäongelmien vuoksi ilman hormoneja kasvatettua karjaa koskeva ohjelma keskeytettiin heinäkuussa 1999 ja aloitettiin myöhemmin uudestaan syyskuussa 1999 tehostetussa muodossa (non hormone treated cattle programme). (4) Päätöksellä 1999/302/EY käyttöön otetuissa lisätarkastuksissa ei ole löytynyt ainoatakaan positiivista näytettä eikä myöskään Euroopan yhteisön ylimääräisen hormonien valvontaohjelman osana tehdyissä kokeissa ole paljastunut yhtään positiivista koetulosta. (5) Nyt on asianmukaista poistaa käytöstä vuonna 1999 käyttöön otetut ylimääräiset suojatoimenpiteet ja harventaa Yhdysvalloista tuotavan tuoreen lihan tarkastusten tiheyttä siten, että kaikkien tuoten-erien sijasta tarkastetaan ainoastaan 20 prosenttia tuote-eristä, mikä vastaa päätöksessä 94/360/EY säädettyä kolmansista maista tuotavan tuoreen lihan fyysisten tarkastusten tavanomaista tiheyttä. (6) On tärkeätä tehdä selväksi, että kaikille Yhdysvalloista tuotaville tuoreen lihan tuote-erille, joille tehdään fyysinen tarkastus, on tehtävä asianomaisia hormonijäämiä koskeva laboratoriotutkimus. (7) Tämä päätös on ensimmäinen toimenpide, jolla pyritään asteittain luopumaan kokonaan velvoitteesta tehdä kaikille fyysiseen tarkastukseen valituille lähetyksille hormoneja mittaava testi, ja tätä päätöstä tarkastellaan uudelleen uusien testitulosten perusteella. (8) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 94/360/EY seuraavasti: 1) Korvataan 1 a artiklan 1 kohdan ensimmäinen luetelmakohta seuraavasti: "- fyysisten tarkastusten tiheys on 20 prosenttia;". 2) Poistetaan 1 a artiklan 1 kohdan toinen luetelmakohta ja korvataan se seuraavasti: "- kustakin tarkastetusta erästä otetaan kaksi virallista näytettä ja ne tutkitaan ksenobioottisten hormonien melengestroliasetaatin, trenbolonin, zeranolin ja stilbeenien, dietyylistilbestroli mukaan luettuna, jäämien sekä luonnonhormonien 17-beeta-estrdiolin, progesteronin ja testosteronin epätavallista korkeampien jäämien määrittämiseksi;". 3) Poistetaan 1 a artiklan 2 kohta. 2 artikla Tämä päätös on osoitettu kaikille jäsenvaltioille. Tehty Brysselissä 27 päivänä syyskuuta 2000. Komission puolesta David Byrne Komission jäsen (1) EYVL L 24, 30.1.1998, s. 9. (2) EYVL L 373, 31.12.1990, s. 1. (3) EYVL L 158, 25.6.1994, s. 41. (4) EYVL L 117, 5.5.1999, s. 58.